Værtsparret bød os meget venligt velkommen, da vi ankom til huset i Chelsea, viste os rundt på etagerne og gav nyttige råd om busser og shopping i området.

Huset er super nemt at være i: Det er meget rummeligt, sirligt og rart indrettet og med alle moderne bekvemmeligheder. Vi var fem personer, så vi udnyttede alle tre soveværelser, brugte køkkenet og opholdstuen "downstairs" meget, og det var dejligt at kunne sidde i gårdhaven, især i de lune aftentimer.

Huset ligger perfekt i forhold til restauranter, caféer, King's Road og bus-/togtransport til andre områder i og omkring London. Der er masser af liv tre minutters gang fra huset, men der er meget stille og roligt i gaden, hvor huset ligger.

Vi var rigtig glade for opholdet og kan varmt anbefale at leje huset på grund af dets beskaffenhed og beliggenhed.